钦定古今图书集成/历象汇编/岁功典/第057卷 > 《淮南子》 > 天文训
## 钦定古今图书集成/历象汇编/岁功典/第057卷 > 《淮南子》 > 天文训

西方金也，其帝少昊，其佐蓐收，执矩而治秋，其神为
太白，其兽白虎，其音商，其日庚辛。

夏至四十六日而立秋，凉风至，音比夹锺。加十五日
指申，则处暑，音比姑洗。加十五日指庚，则白露降，音
比仲吕。加十五日指酉，中绳，故曰“秋分。雷戒，蛰虫北
乡”，音比蕤宾。加十五日指辛，则寒露，音比林锺。加十
五日指戌，则霜降，音比《夷则》。

秋三月，地气下藏，乃收其杀，百虫蛰伏。

“太阴治秋”，则欲修备缮兵